CELEX: 21988A1025(01)
Language: el
Date: 1988-09-29 00:00:00
Title: Μνημόνιο συμφονίασ μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά όσον αφορά τη συμβολή του Καναδά στη συμμετοχή της Ευρωπαϊκής Κοινότητας Ατομικής Ενέργειας στις δραστηριότητες για το προσχέδιο του διεθνούς πειραματικού θερμοπυρηνικού αντιδραστήρα (ITER)

Avis juridique important

|

21988A1025(01)

Μνημόνιο συμφονίασ μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά όσον αφορά τη συμβολή του Καναδά στη συμμετοχή της Ευρωπαϊκής Κοινότητας Ατομικής Ενέργειας στις δραστηριότητες για το προσχέδιο του διεθνούς πειραματικού θερμοπυρηνικού αντιδραστήρα (ITER)  

Επίσημη Εφημερίδα αριθ. L 291 της 25/10/1988 σ. 0076

*****ΜΝΗΜΟΝΙΟ ΣΥΜΦΩΝΙΑΣ  μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά όσον αφορά τη συμβολή του Καναδά στη συμμετοχή της Ευρωπαϊκής Κοινότητας Ατομικής Ενέργειας στις δραστηριότητες για το προσχέδιο του διεθνούς πειραματικού θερμοπυρηνικού αντιδραστήρα (ITER)  (Υπογράφηκε στις Βρυξέλλες στις 3 Οκτωβρίου 1988)  Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ, η οποία στο εξής καλείται «Ευρατόμ», και εκπροσωπείται από την Επιτροπή των Ευρωπαϊκών Κοινοτήτων,  και  Η ΚΥΒΕΡΝΗΣΗ ΤΟΥ ΚΑΝΑΔΑ, που στο εξής καλείται «Καναδάς»,  ΕΚΤΙΜΩΝΤΑΣ:  ότι η Ευρατόμ συνήψε συμφωνία συμμετοχής στις δραστηριότητες για το προσχέδιο του διεθνούς πειραματικού θερμοπυρηνικού αντιδραστήρα (ITER) μαζί με την Ιαπωνία, την Ένωση Σοβιετικών Σοσιαλιστικών Δημοκρατιών και τις Ηνωμένες Πολιτείες της Αμερικής (1)·  ότι το άρθρο 3 των γενικών όρων του ITER προσδιορίζει ότι οι δραστηριότητες του προσχεδίου θα έχουν ολοκληρωθεί μέχρι τις 31 Δεκεμβρίου 1990·  ότι, στο άρθρο 9 των γενικών όρων του ITER, προβλέπεται ότι: « Μετά από διαβούλευση με τα άλλα μέρη, κάθε μέρος μπορεί να συνυπολογίσει στη συνεισφορά του στις δραστηριότητες του προσχεδίου τη συμμετοχή άλλων χωρών που διαθέτουν συγκεκριμένες δυνατότητες σύντηξης»·  ότι, σύμφωνα με το μνημόνιο συμφωνίας της 6ης Μαρτίου 1986, ο Καναδάς και η Επιτροπή των Ευρωπαϊκών Κοινοτήτων συνεργάζονται στον τομέα της έρευνας και ανάπτυξης της σύντηξης·  ότι ο Καναδάς εξέφρασε την επιθυμία να συμβάλει στη συμμετοχή της Ευρατόμ στις δραστηριότητες του προσχεδίου ITER·  ότι η συμβολή αυτή ωφελεί και την Ευρατόμ και τον Καναδά·  ότι η Ευρατόμ προέβη σε διαβουλεύσεις με τα άλλα μέρη της συμφωνίας ITER·  ότι, στο άρθρο 6 των γενικών όρων του ITER, προβλέπεται ότι η συμβολή κάθε μέρους στις δραστηριότητες του προσχεδίου, που διεξάγονται είτε από κοινού με τα άλλα μέρη είτε εξατομικευμένα, πρέπει να αντιστοιχεί σε 80-100 ανθρωποέτη καθ' όλη τη διάρκεια των δραστηριοτήτων του προσχεδίου και ότι το άρθρο 7 των γενικών όρων του ITER αναφέρει ότι καθένα από τα μέρη συμβάλλει εξίσου στις ερευνητικές και αναπτυξιακές δραστηριότητες στήριξης, οι οποίες πρέπει να αντιστοιχούν σε 10 εκατομμύρια δολάρια ΗΠΑ ανά έτος και ανά μέρος,  ΣΥΜΦΩΝΗΣΑΝ ΤΑ ΕΞΗΣ:  1. Η Ευρατόμ συνυπολογίζει, στη συνεισφορά της στις δραστηριότητες του προσχεδίου ITER, τη συμβολή του Καναδά.  2. Η συμβολή του Καναδά στις δραστηριότητες του προσχεδίου ITER που διεξάγονται από την Ευρατόμ, από κοινού με τα άλλα μέρη του ITER, καθώς και στα κοινοτικά πλαίσια, υπολογίζεται σε 8 ανθρωποέτη καθ' όλη τη διάρκεια των δραστηριοτήτων του προσχεδίου. Η συμβολή του Καναδά στις ερευνητικές και αναπτυξιακές δραστηριότητες στήριξης υπολογίζεται σε 1 εκατομμύριο δολάρια Καναδά το χρόνο. Η συμβολή του Καναδά δεν πρέπει να επιβαρύνει την Ευρατόμ.  3. Στα πλαίσια του προγράμματος εργασίας της Ευρατόμ για το ITER, όπως έχει εγκριθεί από το Συμβούλιο του ITER και μετά από πρόταση του εκπροσώπου της Ευρατόμ στην Επιτροπή Διαχείρισης του ITER, ο Καναδάς και η Ευρατόμ, μέσω του διευθυντή του εθνικού προγράμματος σύντηξης του Καναδά και του διευθυντή του προγράμματος σύντηξης της Κοινότητας, καθορίζουν, εντός των πλαισίων που προβλέπονται στην προηγούμενη παράγραφο, τις συγκεκριμένες εργασίες που εκτελεί ο Καναδάς στους τομείς όπου διαθέτει σήμερα ιδιαίτερες δυνατότητες.  4. Η συνεργασία που προβλέπεται στο παρόν μνημόνιο συμφωνίας καλύπτει την περίοδο των δραστηριοτήτων του προσχεδίου ITER, οι οποίες πρέπει να περατωθούν μέχρι τις 31 Δεκεμβρίου 1990.  Υπογράφηκε (σε δύο αντίτυπα στην αγγλική και γαλλική γλώσσα) στις Βρυξέλλες στις 3 Οκτωβρίου 1988.  1.2 // Για την   // Για την   // κυβέρνηση του Καναδά  // Επιτροπή των Ευρωπαϊκών Κοινοτήτων   // Daniel MOLGAT  // Karl-Heinz NARJES   // Πρέσβης   // Αντιπρόεδρος  (1) ΕΕ αριθ. L 102 της 21. 4. 1988, σ. 31.